Ավելի ուշ մի նոր ակցիա ի հայտ եկավ՝ արդեն Քոչարյանի կողմնակիցների նախաձեռնությամբ։ Քոչարյանի թիմակիցների փոքրաթիվ մի խումբ գնացել էր Բաղրամյան 26 եւ վարչապետ Նիկոլ Փաշինյանից պահանջում էր ճնշում չգործադրել դատարանների վրա։ Նրանք հայերեն եւ անգլերեն գրություններով պաստառներ էին պահել Բաղրամյան 26-ի դիմաց, որոնց վրա գրված էր՝ «Պարոն Փաշինյան, թույլ մի՛ տվեք ճնշում գործադրվի արդարադատության վրա»։